CELEX: 62016CN0255
Language: lv
Date: 2016-05-02 00:00:00
Title: Lieta C-255/16: Lūgums sniegt prejudiciālu nolēmumu, ko 2016. gada 2. maijā iesniedza Københavns Byret (Dānija) – Anklagemyndigheden/Bent Falbert, Poul Madsen, JP/Politikens Hus A/S

11.7.2016   
            
            
               LV
            
            
               Eiropas Savienības Oficiālais Vēstnesis
            
            
               C 251/17
            
         Lūgums sniegt prejudiciālu nolēmumu, ko 2016. gada 2. maijā iesniedza Københavns Byret (Dānija) – Anklagemyndigheden/Bent Falbert, Poul Madsen, JP/Politikens Hus A/S
   
   (Lieta C-255/16)
   (2016/C 251/18)
   Tiesvedības valoda – dāņu
   
      Iesniedzējtiesa
   
   
      Københavns Byret
   
   
      Pamatlietas puses
   
   
      Prasītājs: Anklagemyndigheden
   
   
      Atbildētāji: Bent Falbert, Poul Madsen, JP/Politikens Hus A/S
   
   
      Prejudiciālie jautājumi
   
   Vai šī lieta ir saistīta ar noteikumu, par kuru ir jāinformē saskaņā ar Eiropas Parlamenta un Padomes 1998. gada 22. jūnija Direktīvas 98/34/EK (1), ar ko nosaka informācijas sniegšanas kārtību tehnisko standartu un noteikumu jomā, kas grozīta ar Eiropas Parlamenta un Padomes 1998. gada 20. jūlija Direktīvu 98/48/EK, ar kuru groza Direktīvu 98/34/EK, ar ko nosaka informācijas sniegšanas kārtību tehnisko standartu un noteikumu jomā, 8. panta 1. punktu, sal. ar 1. panta pirmās daļas 2., 5. un 11. punktu, pieņemot tālāk minēto:
   
               a)
            
            
               ir jāievieš tiesiskā regulējuma grozījumi, ar ko tiek grozīts Likums par noteiktām azartspēlēm, izlozēm un derībām (lov om visse spil, lotterier og væddemål), saskaņā ar kuriem ir jāparedz noteikums par soda uzlikšanu inter alia jebkurai personai, kura ar nodomu vai rupjas nolaidības dēļ “piedāvā azartspēles, izlozes vai derības Dānijā bez saskaņā ar 1. pantu izdotas licences”, un kura ar nodomu vai rupjas nolaidības dēļ reklamē azartspēles, izlozes vai derības, attiecībā uz kurām nav izdota licence saskaņā ar 1. pantu, un
            
         
               b)
            
            
               piezīmēs par tiesiskā regulējuma grozījumu projektu ir norādīts, ka iepriekš minēto notiesāšanas noteikumu mērķis ir precizēt vai ieviest aizliegumu azartspēlēm, kuras piedāvā tiešsaistes spēļu uzņēmumi ārpus Dānijas un kuru tiešais mērķis ir Dānijas tirgus, daļēji aizliedzot, inter alia, reklamēt azartspēļu uzņēmumu ārpus Dānijas tiešsaistē piedāvātās azartspēles, ciktāl, ievērojot šajās pašās piezīmēs noteikto, nav šaubu par to, ka saskaņā ar pirms grozījumiem spēkā esošajiem noteikumiem azartspēļu pasākumi tika uzskatīti par nelikumīgiem, ja azartspēļu uzņēmums ārpus Dānijas izmantoja pārdošanas kanālus, kuros azartspēļu ierīce faktiski tika fiziski pārdota Dānijas robežās. Tomēr ir lielākas šaubas par to, vai šis noteikums attiecas arī uz azartspēlēm no ārvalstīm, kuru mērķauditorija ir azartspēļu dalībnieki Dānijā, bet faktiski fiziski atrodas ārpus Dānijas, tādēļ ir jānoskaidro, vai tas attiecas uz šāda veida azartspēlēm. No piezīmēm papildus redzams, ka tiek ierosināts ieviest aizliegumu reklamēt azartspēles, izlozes un derības, kas nav licencētas saskaņā ar šo tiesību aktu, un ka šis grozījums atbilst pašreizējam aizliegumam Likuma par zirgu skriešanās sacīkšu derībām (hestevæddeløbsloven) 12. panta 3. punktā, taču ir [tagad atceltā] Likuma par derībām un izlozēm (Tips- og lottoloven) 10. panta 4. punkta skaidrojums. Piezīmēs papildus ir norādīts, ka šī aizlieguma mērķis ir aizsargāt azartspēļu pakalpojumu sniedzējus, kuriem Dānijas iestādes izsniegušas licenci, pret to uzņēmumu konkurenci, kuriem nav šādas licences un kuri tādēļ nevar likumīgi piedāvāt azartspēles vai būt to starpnieki Dānijā.
            
         
      (1)  OV 1998 L 204, 37. lpp.